b"\n_START_ARTICLE_\nCasa Anguera\n_START_SECTION_\nDescripci\xc3\xb3\n_START_PARAGRAPH_\nCasa de quatre plantes amb un primer pis intermedi. Aquesta distribuci\xc3\xb3 de les plantes, fent arrencar la primera sota el nivell de la porta d'acc\xc3\xa9s, \xc3\xa9s for\xc3\xa7a curiosa i respon a la voluntat d'aprofitar l'espai constru\xc3\xaft. D'aquesta manera, la planta a peu de carrer s'aprofitava per a finalitats agr\xc3\xadcoles i al mateix temps per habitaci\xc3\xb3. El darrer pis presenta la t\xc3\xadpica galeria de tradici\xc3\xb3 g\xc3\xb2tica que trobem en tantes masies o palaus urbans i que en el primer cas serv\xc3\xad per a assecar el gra o altres productes agr\xc3\xadcoles. En aquest cas, cal remarcar l'exist\xc3\xa8ncia de dos balcons que dignifiquen aquesta planta."